Hajómodell verseny a Szeged-Plázánál
Az autó, hajó, repülõ modellezés az a hobbi, amikor a komoly, kötelességtudó férfiak is újra gyereknek érezhetik magukat, persze csak a maguk felnõttes módján.
Most szombaton - immáron tizedik alkalommal - rendezték meg a Szeged-Pláza Kupát, ahol az utolsó részletükig kidolgozott hajómodellek versenyeznek egymással. Persze nem csak a megmérettetésen van a hangsúly, hiszen az efféle összejövetelek, közös találkozók, amolyan szakmai tapasztalat cserére is alkalmasak, meg persze a baráti kapcsolatokat is kiválóan lehet így ápolni.
Az idõ kedvezõ volt, talán csak az enyhe szelet lehetett volna felróni az idõjárásnak. Az idei versenyre 42 nevezés érkezett mindenféle korosztályból, ami soknak számít, sõt még Ausztriából is érkezett versenyzõ, aki 3 hajóval nevezett a szegedi megmérettetésre.
A 8 kategóriába sorolt mezõnybõl elõször a fiatalok mutathatták meg, hogy mit tudnak a hajóikkal. Az úszó alkalmatosságok zöme elektromos meghajtással készül, ahol egy akkumulátor tárolja az energiát, de vannak gõzhajtásos modellek is. Ezek külön kategóriában indulnak és valódi gõzgéppel mûködnek, gázzal melegítik a vizet és az így létrehozott túlnyomásos gõz dolgoztatja a hajókban lévõ mini gõzgépeket. Mindegyik induló hajót rádió távirányítással mozgatják. A legidõsebb hajók 10-15 évesek, de a résztvevõ modellek többsége újabb építésû, fejlesztésû. A tulajok napi elfoglaltságuk mellett - után - építgetik õket, a saját kezük munkája, ezért is ilyen szoros a kapcsolat hajó és ember között.
Szeged